Տրամապատկեր

Տրամապատկեր, դիորամա, գեղանկարչության տեսակ, երբ պատկերը ստեղծվում է լուսաթափանցիկ, հատուկ լուսավորվող նյութի վրա։ ժամանակակից իմաստով՝ գեղանկարչության տեսակ է, երբ կտրվածքում կիսաշրջանաձև ենթաշրջանակի ներսակողմում ձգված ժապավենակերպ նկարը համադրվում է նրա առջև տեղադրված «առարկայական» պլանի հետ (շինծու և իրական առարկաներ, կառույցներ և այլն)։ Տրամապատկերի համար նախատեսվում է արհեստական լուսավորություն, խոշոր տրամապատկերները տեղադրվում են հատուկ կառուցված շինություններում։ Բնականից կատարված նկարը (հիմնականում ճակատամարտի տեսարաններ) տրամապատկերում, ինչպես և համայնապատկերում, դիտողի մեջ իրականի մեծ պատրանք է ստեղծում։ Ի տարբերություն համայնապատկերի՝ տրամապատկերը ընդգրկում է հորիզոնի միայն մի մասը։ Առաջին տրամապատկերը ստեղծել է Լ․ Ժ․ Դագերը, 1822-ին, Փարիզում։ 

Տրամապատկերները տարածում են գտել 19-րդ դարում։ 

 
 
Կերպարվեստ